
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 344 

12 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απόφαση έκδοσης τίτλων Ελληνικού Δημοσίου με την 
ονομασία "Ειδικοί Τίτλοι Αποταμίευσης" με ημερο¬ 


μηνία έκδοσης 26.2.2004. 1 

Έκδοση Ειδικού Ομολογιακού Δανείου Ν.1914/90. 2 


Καθορισμός αμοιβής βοηθητικού προσωπικού της 
Επιτροπής με σκοπό την αξιολόγηση των αιτήσεων 
και την σύνταξη συγκριτικών πινάκων κατάταξης 
για κάθε κατηγορία δικαιούχων επαγγελματικών 


αδειών Λαϊκών Αγορών. 3 

Πολιτογράφηση των Ομογενών Αλλοδαπών α) ΚΑΛ¬ 
ΦΟΠΟΥΛΟΥ ΕΥΦΗΜΙΑΣ το γένος ΚΑΝΔΡΑΛΗ ΓΕ¬ 
ΩΡΓΙΟΥ και β) ΚΑΛΦΟΠΟΥΛΟΥ ΟΛΓΑΣ του 

ΑΝΑΣΤΑΣΙΟΥ κ.λ.π. 4 

Έγκριση καθιέρωσης υπερωριακής απασχόλησης με 
αμοιβή κατά τις απογευματινές ώρες υπαλλήλων 
που υπηρετούν στην Γενική Γραμματεία Κοινωνι¬ 
κών Ασφαλίσεων. 5 

Τροποποίηση ορισμένων διατάξεων του Κανονισμού 
Περίθαλψης του Ταμείου Προνοίας Δικηγόρων 
Αθηνών. 6 


Τροποποίηση της Κοινής Υπουργικής Απόφασης των 
Υπουργών Εσωτερικών Δημοσίας Διοίκησης και 
Αποκέντρωσης, Οικονομίας και Οικονομικών, Με¬ 
ταφορών και Επικοινωνιών για την σύσταση της Ει¬ 
δικής Υπηρεσίας Διαχείρισης του Επιχειρησιακού 
Προγράμματος «Σιδηρόδρομοι, Αεροδρόμια, Αστι¬ 
κές Συγκοινωνίες» στο Υ. Μ. Ε. 7 

Σύσταση ενιαίου νομικού προσώπου με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ (ΚΑΠΗ) Δήμου Αχινού» στο Δήμο Αχινού Ν. 

Σερρών. 8 

Σύσταση Νομικών Προσώπων στον Δήμο Βάμου του 
Νομού Χανιών με την επωνυμία α) Σχολική Επιτρο¬ 
πή Γυμνασίου - Λυκείου Βάμου, β) Σχολική Επιτρο¬ 
πή δημοτικού σχολείου Βάμου, γ) Σχολική Επιτρο¬ 
πή Νηπιαγωγείου Βάμου δ) Σχολική Επιτροπή Νη¬ 
πιαγωγείου Γαβαλοχωρίου καιε) Σχολική Επιτροπή 

Νηπιαγωγείου Πλάκας. 9 

Διόρθωση της 4321/12.12.2002 απόφασης Νομάρχη 
Θεσσαλονίκης. 10, 


ΑΠΟΦΑΣΕΙΣ 

Αριθ. 2/8107/0023Α (1) 

Απόφαση έκδοσης τίτλων Ελληνικού Δημοσίου με την 
ονομασία "Ειδικοί Τίτλοι Αποταμίευσης" με ημερομη¬ 
νία έκδοσης 26.2.2004. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και32του Ν.1914/90 Έκ- 
συγχρονισμός και ανάπτυξη του Δημόσιου τομέα και της 
Κεφαλαιαγοράς, φορολογικές ρυθμίσεις και άλλες δια¬ 
τάξεις" (ΦΕΚ 178Α/17.12.1990). 

2. Τις διατάξεις του άρθρου 1 του Ν.2187/94 "Ρύθμιση 
θεμάτων δημοσίου χρέους" (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν.2198/ 

1994 "Αύξηση αποδοχών δημοσίων υπαλλήλων εν γένει, 
σύναψη δανείων υπό του Ελληνικού Δημοσίου και δημι¬ 
ουργία στην Τράπεζα της Ελλάδος Συστήματος Παρακο¬ 
λούθησης Συναλλαγών επί τίτλων με λογιστική μορφή 
(άϋλοιτίτλοι)" (ΦΕΚ 43Α/22.3.1994). 

4. Τις διατάξεις των άρθρων 64, 90 και 91 του Ν.2362/ 

1995 "Περί Δημοσίου Λογιστικού, ελέγχου των δαπανών 
του Κράτους κ.α.δ. "(ΦΕΚ 247 Α/27.11.1995) 

5. Τις διατάξεις του άρθρου 11 του Ν.2459/1997 "Κα¬ 
τάργηση φορολογικών απαλλαγών και άλλες διατάξεις" 
(ΦΕΚ 17Α'/18.2.1997), όπως τροποποιήθηκε με το άρθρο 
9 του Ν.2579/98. 

6. Τις διατάξεις του άρθρου 15 του Ν.2628/1998 "Σύ¬ 
σταση Νομικού Προσώπου Δημοσίου Δικαίου με την επω¬ 
νυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις" (ΦΕΚ 151 Α/6.7.1998). 
καθώς και τις διατάξεις του άρθρου 31 του Ν.2682/1999 
(ΦΕΚ 16 Α/1999). 

7. Τις διατάξεις του άρθρου 37 του Ν.3130/28.3.2003 
(ΦΕΚ 76/Α) "Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ.". 

8. Την 2021180/2981/0023/31.3.1997 απόφαση του 
Υπουργού Οικονομίας και Οικονομικών "Περί των δαπα¬ 
νών σύναψης, έκδοσης και εξυπηρέτησης κ.λ.π. των δα¬ 
νείων του δημοσίου (ΦΕΚ286/Β/10.4.1997)". 

9. Την 2/4627/0023/25.1.2001 απόφαση του Υπουργού 
Οικονομίας και Οικονομικών "Καθορισμός όρων, τύπου 
και κειμένου των ομολόγων Ελληνικού Δημοσίου σε Ευ¬ 
ρώ, σταθερού επιτοκίου". 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Την 2/8728/0023Α/12.2.2003 απόφαση του Υπουρ¬ 
γού Οικονομίας και Οικονομικών "Γενικοί όροι ομολόγων 
του Ελληνικού Δημοσίου, με την ονομασία Ειδικοί Τίτλοι 
Αποταμίευσης (ΕΤΑ)", όπωςτροποποιήθηκεμετηναριθμ. 
2/26861/0023Α/13.5.2003 όμοια. 

11. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών Ανάθεση αρμοδιοτήτων 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών". 

12. Το 209/9.2.2004 έγγραφο του Ο.Δ.ΔΗ.Χ., αποφασί¬ 
ζουμε: 

1) Την έκδοση ομολόγων του Ελληνικού Δημοσίου σε 
Ευρώ, με την ονομασία Ειδικοί Τίτλοι Αποταμίευσης 
(ΕΤΑ), σταθερού επιτοκίου 3,60%, ετήσιας διάρκειας, με 
ημερομηνία έκδοσης την 26η Φεβρουάριου 2004. 

2) Τα ομόλογα Ε.Τ.Α. είναι ανώνυμοι τίτλοι, θα εκδοθούν 
σε λογιστική μορφή (άυλοι τίτλοι) και θα διατεθούν στο 
αποταμιευτικό κοινό (μόνο φυσικά πρόσωπα), με τη διαδι¬ 
κασία της δημόσιας εγγραφής μέσω της Τράπεζας της Ελ¬ 
λάδος, των τραπεζών, του Ταχυδρομικού Ταμιευτηρίου, 
των χρηματιστών και χρηματιστηριακών εταιριών-μελών 
του Χρηματιστηρίου Αξιών Αθηνών και λοιπών φορέων, 
που είναι εξουσιοδοτημένοι απάτην Τράπεζα της Ελλάδος. 

Οι επενδυτές δηλώνουν υποχρεωτικά στους ανωτέρω 
φορείς, κατά την διαδικασία της δημόσιας εγγραφής: 

-το Α.Φ.Μ.τους, 

-τη χώρα προέλευσης του Α.Φ.Μ. τους 

-τον χειριστή τους στο Σ.Α.Τ. 

-την μερίδα και το λογαριασμό τους στο Σ.Α.Τ. 

-το ποσό για το οποίο επιθυμούν να εγγραφούν. 

3) Οι τίτλοι εκδίδονται σε ονομαστική αξία 100 Ευρώ, οι 
εγγραφές θα γίνονται σε πολλαπλάσια των 1.000 Ευρώ με 
κατώτερο όριο εγγραφής και διάθεσης ανά επενδυτή τα 
1.000 Ευρώ και με ανώτατο όριο εγγραφής και διάθεσης 
ανά επενδυτή τα 15.000 Ευρώ, ενώ η κατανομή και οι εγ¬ 
γραφές από το Σ.Α.Τ. του Κ.Α.Α. θα γίνονται σε πολλα¬ 
πλάσια των 100 Ευρώ. 

4) Η δημόσια εγγραφή για την διάθεση των ομολόγων 
θα αρχίσει την Δευτέρα 16 Φεβρουάριου 2004 και θα ολο¬ 
κληρωθεί την Παρασκευή 20 Φεβρουάριου 2004. 

5) Τα ομόλογα αποφέρουν τόκο από την ημερομηνία έκ¬ 
δοσής τους και για όλη την διάρκειά τους, ο οποίος υπο¬ 
λογίζεται στην ελάχιστη ονομαστική αξία των 100 Ευρώ, 
με βάση τον πραγματικό αριθμό ημερών κάθετοκοφόρου 
περιόδου και έτος 366 ημερών (26.2.2004 έως 26.2.2005) 
και καταβάλλεται δεδουλευμένος. 

6) Εάν η ημερομηνία πληρωμής συμπέσει με μη εργάσι¬ 
μη ημέρα η εξόφληση θα γίνει την αμέσως επόμενη εργά¬ 
σιμη, χωρίς να πληρωθεί πρόσθετος τόκος. Εργάσιμη 
ημέρα θεωρείται η ημέρα κατά την οποία εκτελούν πλη¬ 
ρωμές στην Ελλάδα οι εμπορικές τράπεζες και οι αγορές 
συναλλάγματος και κατά την οποία λειτουργεί το σύστη¬ 
μα Τ.Α.Η.Ο.Ε.Τ. 

7) Τα ομόλογα είναι αφορολόγητα, εφόσον διακρατη- 
θούν μέχρι τη λήξη τους. 

8) Σε περίπτωση πρόωρης ρευστοποίησης, τα ομόλογα 
ΕΤΑ εξοφλούνται στην ονομαστική τους αξία σύν τους δε¬ 
δουλευμένους τόκους, από τους φορείς που τα διαθέτουν, 
με απευθείας χρέωση του λογαριασμού του Ελληνικού Δη¬ 
μοσίου από την Τράπεζα της Ελλάδος, αφού παρακρατη¬ 
θεί ο ανάλογος φόρος, ο οποίος υπολογίζεται σε 10%. 

9) Για την διάθεση των ομολόγων ΕΤΑ στο επενδυτικό 
κοινό από τις τράπεζες, θα δοθεί προμήθεια 0,15%. Επί¬ 


σης θα δοθεί προμήθεια στο Σ.Α.Τ. του Κεντρικού Αποθε- 
τηρίου Αξιών Α.Ε. ίση με 0,04% επί της ονομαστικής αξίας 
των τίτλων, που θα διατεθούν. 

10) Το τελικό ύψος της έκδοσης, θα καθοριστεί με νεώ- 
τερη απόφασή μας. 

11) Κατά τα λοιπά ισχύει η απόφασή μας 2/8728/0023Α/ 
12.2.2003 "Γενικοί όροιομολόγωντου Ελληνικού Δημοσίου, 
με την ονομασία Ειδικοί Τίτλοι Αποταμιεύσης (ΕΤΑ)", όπως 
τροποποιήθηκε με την 2/26861/0023Α/13.5.2003 όμοια. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2004, προκαλείται όμως δαπάνη 
για το έτος 2005 η οποία θα καλυφθεί από τις πιστώσεις 
που θα εγγραφούν το έτος 2005 και θα αφορούν την εξυ¬ 
πηρέτηση του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 2/8276/0023Α (2) 

Έκδοση Ειδικού Ομολογιακού Δανείου Ν.1914/90. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν.1914/90 
«Εκσυγχρονισμός και Ανάπτυξη του Δημόσιου Τομέα και 
της κεφαλαιαγοράς, φορολογικές ρυθμίσεις και άλλες 
διατάξεις». 

2. Τις διατάξεις του άρθρου 1 του Ν.2187/97 «Ρύθμιση 
θεμάτων δημοσίου χρέους» (ΦΕΚ 16Α/8.2.1994) 

3. Τις διατάξεις των άρθρωνδέως και 12του Ν.2198/94 
(ΦΕΚ 43Α/22.3.94) «Αύξηση αποδοχών δημοσίων υπαλ¬ 
λήλων, εν γένει σύναψη δανείων υπό του Ελληνικού Δη¬ 
μοσίου και δημιουργία στην Τράπεζα της Ελλάδος Συ¬ 
στήματος Παρακολούθησης Συναλλαγών επί τίτλων με 
λογιστική μορφή (αυλοίτίτλοι)» (ΦΕΚ43 Α/22.3.1994). 

4. Τις διατάξεις του άρθρου 18 του Ν.2538/97 (ΦΕΚ 
242Α) «Τροποποίηση της κείμενης νομοθεσίας για τα γε¬ 
ωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις». 

5. Το άρθρο 11 του Ν.2459/97 (ΦΕΚ 17/Α/97), «Κατάρ¬ 
γηση φορολογικών απαλλαγών και άλλες διατάξεις» 
όπως έχει τροποποιηθεί και ισχύει με τις διατάξεις του άρ¬ 
θρου 9 του Ν.2579/98 (ΦΕΚ31Α/1998). 

6. Τις διατάξεις του άρθρου 15 του Ν.2628/1998 (ΦΕΚ 
15 ΙΑ/1998). 

7. Την 2021180/2981/0023/97 απόφαση του Υπουργού 
Οικονομίας και Οικονομικών «Περίτων δαπανών σύναψης 
έκδοσης και εξυπηρέτησης κ.λ.π. Κρατικών Δανείων». 

8. Την 2/4627/0023Α/25.1.2001 απόφαση του Υπουρ¬ 
γού Οικονομίας και Οικονομικών «Καθορισμός όρων, τύ¬ 
που και κειμένου των ομολόγων Ελληνικού Δημοσίου σε 
ΕΥΡΩ, σταθερού επιτοκίου». 

9. Την 1065956/863/Α0006/15.7.2003 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων Υπουργού Οικονομίας και Οικονομικών στους 
Υφυπουργούς Οικονομίας και Οικονομικών». 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

10. Τις 39801/5.4.2002, 39824/7.5.2002, 46953/ 

30.9.2002, 39827/5.12.2002, 51906/23.1.2003, 49529/ 

15.9.2003, 51824/31.10.2003 κοινές αποφάσεις των 
Υπουργών Οικονομίας και Οικονομικών και Γεωργίας 
«Περί της Έγκρισης Εκθέσεων Αξιολόγησης Βιωσιμότη¬ 
τας και Προγραμμάτων Εξυγίανσης Αγρ. Συν/στικών Ορ¬ 
γανώσεων και άλλων επιχειρήσεων», αποφασίζουμε: 

Την έκδοση Ομολογιακού Δανείου τριετούς διάρκειας, 
σταθερού επιτοκίου, με ημερομηνία έκδοσης την 

13.2.2004 και λήξης την 13.2.2007 και ονομασία Ειδικό 
Δάνειο (άρθρα 31-32 Ν.1914/90), συνολικού ύψους τριά¬ 
ντα πέντε εκατομμυρίων πεντακοσίων εβδομήντα επτά χι¬ 
λιάδων Ευρώ (35.577.000). 

Τα παραπάνω ομόλογα θα διατεθούν στην Αγροτική 
Τράπεζα της Ελλάδος (Α.Τ.Ε.) με σκοπό την κάλυψη των 
υποχρεώσεων που ανέλαβε το Ελληνικό Δημόσιο, σύμφω¬ 
να με τις διατάξεις των άρθρων 14-18 και 21 του Ν .2538/97, 
και αφορούν την ρύθμιση χρεών συνεταιριστικών οργανώ¬ 
σεων και λοιπών επιχειρήσεων προς την Α.Τ.Ε. 

Το δάνειο θα εκδοθεί υπό μορφή άϋλων τίτλων. 

Το επιτόκιο των ομολόγων ορίζεται σε 3,25% και είναι 
σταθερό για όλη τη διάρκειά τους. 

Τα ομόλογα αποφέρουν τόκο απάτην ημερομηνία έκδο¬ 
σής τους. Ο τόκος υπολογίζεται στην ελάχιστη ονομαστι¬ 
κή αξία 1.000 € (1.000 Ευρώ), με βάση τον πραγματικό 
αριθμό ημερών κάθετοκοφόρου περιόδου και έτος 365 ή 
366 ημερών {αοίυαί/αοΐυεί (Ι5ΜΑ)} και καταβάλλεται δε¬ 
δουλευμένος. 

Η πρώτη ημερομηνία πληρωμής τόκου ορίζεται η 

13.2.2005 και για τα επόμενα έτη την ίδια ημερομηνία μέ¬ 
χρι τη λήξη των ομολόγων, σε ετήσια βάση. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Β.Θ.Ε.Τ. 

Τα ομόλογα διατίθενται στο άρτιο και εξοφλούνται στη 
λήξη τους κατά την ημερομηνία πληρωμής του τελευταί¬ 
ου τοκομεριδίου. 

Το Ελληνικό Δημόσιο διατηρεί το δικαίωμα με απόφαση 
του Υπουργού Οικονομίας και Οικονομικών, να προαγοράσει 
μέρος η το σύνολο των ομολόγων οποιαδήποτε χρονική στιγ¬ 
μή, είτε στην ανοικτή αγορά ή με οποιοδήποτε άλλο τρόπο. 

Οι τόκοι των ομολόγων υπόκεινται σε φορολόγηση βά¬ 
σει συντελεστού φορολόγησηςπου ισχύει κατά την έκδο¬ 
ση των τίτλων (10%). Η παρακράτηση του φόρου θα γίνε¬ 
ται κατά την εξαργύρωση των τοκομεριδίων. 

Οι τίτλοι και η μεταβίβασή τους απαλλάσσονται των τε¬ 
λών χαρτοσήμου. 

Επίσης απαλλάσσονται των τελών χαρτοσήμου και οι 
εξοφλήσεις των τόκων. 

Η αξίωση των κομιστών για το κεφάλαιο και τους τόκους 
υπόκειται σε πενταετή παραγραφή. 

Τα ομόλογα είναι διαπραγματεύσιμα στο Χρηματιστή¬ 
ριο Αξιών Αθηνών. 

Κάλυψη Δαπάνης 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 2004, ενώ προκαλείται δαπάνη για 
τα οικονομικά έτη 2005 έως 2007 η οποία θα εγγράφεται 
στις κατ’ έτος προβλέψεις δαπανών εξυπηρέτησης του 
Δημοσίου Χρέους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 2/72422/0022 (3) 

Καθορισμός αμοιβής βοηθητικού προσωπικού της Επι¬ 
τροπής με σκοπό την αξιολόγηση των αιτήσεων και 
την σύνταξη συγκριτικών πινάκων κατάταξης για κάθε 
κατηγορία δικαιούχων επαγγελματικών αδειών Λαϊ¬ 
κών Αγορών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το άρθρο 29Ατου Ν. 1558/1985 (ΦΕΚ 137/Α/85) «Κυ¬ 
βέρνηση και Κυβερνητικά Όργανα». 

2. Το Π.Δ.397/88 «Οργανισμόςτου Υπουργείου Εμπορί¬ 
ου όπως ισχύει». 

3. ΤοΝ. 1256/81 (ΦΕΚ65/Α/81) «για την πολυθεσία κλπ» 
όπως τροποποιήθηκε με το άρθρο 33 του Ν. 1326/83 (ΦΕΚ 
19/Α/83) και αντικαταστάθηκε με το άρθρο 4 του 
Ν.2303/95 (ΦΕΚ 80/Α/95). 

4. Το Π.Δ. 27/96 (ΦΕΚ 19/Α/96) «Συγχώνευση Υπουργεί¬ 
ων Τουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης». 

5. Το Π.Δ. 59/96 (ΦΕΚ51/Α/96) «Σύσταση Γενικής Γραμ¬ 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της ως και τις διατάξεις του 
Ν.2362/95 άρθρο 22 παρ. 3». 

6. Τις διατάξεις του άρθρου 40 του Ν.849/78 (ΦΕΚ 232/ 
Α/78), όπως τροποποιήθηκε με το άρθρο 8του Ν.2129/93 
(ΦΕΚ57/Α/93). 

6α. Το άρθρο 6του Ν .2156/93 (ΦΕΚ 109/28.6.93τεύχος Α'). 

7. Το άρθρο 17του Ν.3205/2003. 

8. Την 2/80345/0004/8.11.1999 (ΦΕΚ 2040/Β/99) «Μετα¬ 
βίβαση Εξουσίας υπογραφής σύμφωνα με το άρθρο 7 
παρ.1 του Ν. 1943/91». 

9. Την Α2-2205/5.12.2002 απόφαση του Υφ. Ανάπτυξης 
για σύσταση ειδικής Επιτροπής σύμφωνα με το άρθρο 6 
παρ.2 του Ν.2156/93 περί «Συμπλήρωση του Ν.1703/87 
Ρύθμιση κατοικιών και άλλες διατάξεις». 

10. Τις διατάξεις του άρθρου 6του Ν.3190/03 (ΦΕΚ249/ 
30.10.2003 τεύχος Α') «Τροποποίηση του Ν.2323/1995 
«Υπαίθριο Εμπόριο και άλλες διατάξεις». 

11. Το γεγονός ότι η δαπάνη που προκαλείται με την από¬ 
φαση αυτή ύψους 3.000 ευρώ θα καλυφθεί από τον προϋ¬ 
πολογισμό του Ταμείου Λαϊκών Αγορών στον οποίο υπάρ¬ 
χει εγγεγραμμένη πίστωση υπό ΚΑΕ 0264, αποφασίζουμε: 

Καθορίζουμε για το χρονικό διάστημα από 10.1.2003 
έως 10.5.2003 την αμοιβή του γραμματέα και του βοηθη¬ 
τικού προσωπικού της Επιτροπής που συγκροτήθηκε με 
την Α2-2205/5.12.2002 απόφαση του Υφυπουργού Ανά¬ 
πτυξης για την αξιολόγηση των αιτήσεων και την σύνταξη 
συγκριτικών πινάκων κατάταξης για κάθε κατηγορία δι¬ 
καιούχων επαγγελματικών αδειών, ανάλογα με το χρόνο 
συμμετοχής του καθενός εξ αυτών ως ακολούθως: 

α) του βοηθητικού προσωπικού Ευρώ 150 για κάθε μή¬ 
να και 

β) της γραμματέα Ευρώ 150 για κάθε μήνα. 

Οι εργασίες των μελών της Επιτροπής του γραμματέα 

και του βοηθητικού προσωπικού θα πραγματοποιούνται 
εκτός του ωραρίου εργασίας των Δημοσίων Υπηρεσιών 
σε χρόνο που δεν καλύπτεται από υπηρεσιακή απασχό¬ 
ληση και υπό την προϋπόθεση ότι η Επιτροπή θα συνε¬ 
δριάζει τουλάχιστον 4 φορές το μήνα. 

Η ως άνω αποζημίωση υπόκειται στους περιορισμούς 
του άρθρου 6του Ν. 1256/82, όπως αντικαταστάθηκε από 
το άρθρο 33 του Ν. 1326/83 και του άρθρου 17παρ.5του 
Ν.3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 
Οι Γ ενικοί Γ ραμματείς 
Δημοσιονομικής Πολιτικής 

Υπ. Οικον. και Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-Φ- 

(4) 

Πολιτογράφηση των Ομογενών Αλλοδαπών α) ΚΑΛΦΟ¬ 
ΠΟΥΛΟΥ ΕΥΦΗΜΙΑΣ το γένος ΚΑΝΔΡΑΛΗ ΓΕΩΡΓΙΟΥ 
και β) ΚΑΛΦΟΠΟΥΛΟΥ ΟΛΓΑΣ του ΑΝΑΣΤΑΣΙΟΥ κ.λ.π. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΜετιςΦ. 69151/21460/2003/5.2.2004 ταυτάριθμες απο- 
φάσειςτου Υφυπουργού Εσωτερικών, Δημ. Διοίκησης και 
Αποκ/σης, γίνονται δεκτές οι από 4.2.1999 αιτήσεις πολι¬ 
τογράφησης των ομογενών αλλοδαπών: 

α) ΚΑΛΦΟΠΟΥΛΟΥ ΕΥΦΗΜΙΑΣ το γένος ΚΑΝΔΡΑΛΗ 
ΓΕΩΡΓΙΟΥ και β) ΚΑΛΦΟΠΟΥΛΟΥ ΟΛΓΑΣ του ΑΝΑΣΤΑΣΙ¬ 
ΟΥ, για την απόκτηση της Ελληνικής ιθαγένειας. 

ΜετιςΦ. 99212/24526/2003/9.1.2004 ταυτάριθμες απο- 
φάσειςτου Υφυπουργού Εσωτερικών, Δημ. Διοίκησης και 
Αποκ/σης, γίνονται δεκτές οι από 8.1.2003 αιτήσεις πολι¬ 
τογράφησης των ομογενών αλλοδαπών: 
α) ΛΕΟΠΟΥΛΟΥ ΚΩΝΣΤΑΝΤΙΝΟΥ του ΛΑΖΑΡΟΥ, 
β) ΛΕΟΠΟΥΛΟΥ ΒΑΣΙΛΙΚΗΣ συζ. ΚΩΝΣΤΑΝΤΙΝΟΥ και 
γ) ΛΕΟΠΟΥΛΟΥ ΕΛΕΝΗΣ του ΚΩΝΣΤΑΝΤΙΝΟΥ, για την 
απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 

-Φ- 

Αριθ. Φ.οικ. 3968/971 (5) 

Έγκριση καθιέρωσης υπερωριακής απασχόλησης με 
αμοιβή κατά τις απογευματινές ώρες υπαλλήλων που 
υπηρετούν στην Γ ενική Γ ραμματεία Κοινωνικών Ασφα¬ 
λίσεων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.3205/2003 (ΦΕΚ 297/Α/2003). 

2. Τις 2/72757/0022/31.12.2003 εγκύκλιο του Γ.Λ.Κ.. 

3. Την ανάγκη έγκρισης υπερωριακής εργασίας κατά 
τις απογευματινές ώρες για επτά (7) υπαλλήλους που 
υπηρετούν στην Γενική Γ ραμματεία Κοινωνικών Ασφαλί¬ 
σεων και θα απασχοληθούν υπερωριακά μέχρι τον Ιούνιο 
του 2004 με: 

Την ανάγκη ετήσιας έκδοσης βιβλίου κινητής και ακίνη¬ 
της περιουσίας των Ασφ. Οργανισμών προκειμένου να 
καθίσταται δυνατή αφενός η συστηματική παρακολούθη¬ 


ση της εξέλιξης της περιουσιακής κατάστασης κάθε Τα¬ 
μείου αφετέρου η εύκολη πρόσβαση στα περιουσιακά 
στοιχεία και η αξιοποίησή τους από τους Φορείς για την 
εκπόνηση μελετών, προτάσεων και την λήψη μέτρων για 
την Βελτίωση της οικονομικής θέσης των Ταμείων και γε¬ 
νικότερα της πορείας του Ασφ. Συστήματος. 

4. Το Β/7/οικ. 800/163/14.1.2004 Υπηρεσιακό σημείωμα 
της Δ/νσης Οικονομικού. 

5. Το γεγονός ότι η δαπάνη που προκαλείται με την από¬ 
φαση ανέρχεται στο ποσό των εννέα χιλιάδων τριακοσίων 
εννενήντα (9.390) ΕΥΡΩ και θα βαρύνει την εγγεγραμμέ¬ 
νη πίστωση στον προϋπολογισμό της Γ.Γ.Κ.Α. (ΚΑΕ511). 

6. Την 80088/31.10.2001 (ΦΕΚ 1485/Β/2001) εξουσιο- 
δοτική απόφαση, αποφασίζουμε: 

Εγκρίνουμε την καθιέρωση με αμοιβή υπερωριακή ερ¬ 
γασία 2.000 ωρών κατά τις απογευματινές ώρες για 7 
υπαλλήλους που υπηρετούν στην Γ ενική Γ ραμματεία Κοι¬ 
νωνικών Ασφαλίσεων και μέχρι τις 30.6.2004. 

Η πραγματοποίηση των ωρών θα βεβαιώνεται από τον 
προϊστάμενο της Δ/νσης Οικονομικού. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ. Φ. 40222/οικ.3368/213 (6) 

Τροποποίηση ορισμένων διατάξεων του Κανονισμού 
Περίθαλψης του Ταμείου Προνοίας Δικηγόρων Αθηνών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 9 του Ν. 2042/92 
(Α75) και τις διατάξεις του Π.Δ/τος 162/1998 (Α 122) 

2. Την 80088/31.10.2001 (Β 1485) κοινή απόφαση του 
Πρωθυπουργού και Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

3. Την απόφαση του Δ.Σ. που λήφθηκε κατά την 29η/ 
30.7.2003 συνεδρίασή του. 

4. Τη γνώμη του Συμβουλίου Κοινωνικής Ασφαλίσεως 
που διατυπώθηκε στην 6η/3.2.2004 συνεδρίασή του. 

5. Την 18832/16.10.2003 οικονομική έκθεση της Δ/νσης 
Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη η οποία θα καλυφθεί από τον 
προϋπολογισμό του Ταμείου Προνοίας Δικηγόρων Αθη¬ 
νών, αποφασίζουμε: 

Εγκρίνουμε τηντροποποίηση ορισμένων διατάξεωντου Κα¬ 
νονισμού Περίθαλψης του Ταμείου Προνοίας Δικηγόρων Αθή¬ 
νας, όπως ισχύει με το Π.Δ. 162/1998 (Α, 122) ως ακολούθως: 

1. Το πρώτο εδάφιο της παραγράφου 12 και η παρά¬ 
γραφος 13 του άρθρου 5 αντικαθίστανται ως εξής: 

«12. Για όσες εξετάσεις δεν μπορούν να γίνουν στο Ταμείο 
ορίζεται ετήσιο όριο πίστωσης 440,00 ευρώ για τον ασφαλι¬ 
σμένο και310,00 ευρώ γιατο κάθε μέλοςτηςοικογένειάςτου.» 

«13. Οι ετήσιες ειδικές πιστώσεις, ανέρχονται στα εξής 
ποσά: 

α) 210,00 ευρώ για ιατρικές επισκέψεις του άμεσα 
ασφαλισμένου σε συμβεβλημένους ή εξωτερικούς ια¬ 
τρούς. 

β) 130,00 ευρώ για το μέλος οικογένειας ασφαλισμέ¬ 
νου.» 

2. Η παράγραφος 8 και οι περιπτώσεις α, β, και γ της πα¬ 
ραγράφου 9 του άρθρου 6 αντικαθίστανται ως εξής: 

«8. Σε περίπτωση τοποθέτησης: 

α) βηματοδότη καρδιάς, το Ταμείο καλύπτει μέχρι το 
ποσό του 4.400,00 ευρώ. Πέραντου ποσού αυτού συμμε¬ 
τέχει και το Ταμείο με ποσοστό 50% και μέχρι του ποσού 
των 10.270,00 ευρώ. 

Για ποσό πέραντων 10.270,00 ευρώ, η δαπάνη βαρύνει 
εξ ολοκλήρου τον ασφαλισμένο. 

β) βαλβίδας, το Ταμείο καταβάλλει το 80% της αξίας της 
και μέχρι του ποσού των 1.175,00 ευρώ. Για τα υλικά εξω- 
σωματικής κυκλοφορίας που θα απαιτηθούν για την το¬ 
ποθέτηση βαλβίδας, το Ταμείο καταβάλλει το 80% της 
αξίας τους και μέχρι του ποσού του 5.135,00 ευρώ. 

γ) υλικών οστεοσύνθεσης, το Ταμείο καταβάλλει μέχρι 
1.760,00 ευρώ. Πέραν του ποσού αυτού το Ταμείο κατα¬ 
βάλει το 40% της δαπάνης και μέχρι του ποσού των 
6.500,00 ευρώ. 

δ) ενδοφακού, το Ταμείο καταβάλλει το 80% της αξίας 
του.» 

«9. Στη νοσοκομειακή περίθαλψη περιλαμβάνονται και 
αποδίδονται επίσης: 

α) για τη μεταμόσχευση ανθρωπίνων οργάνων και 
ιστών, εφόσον γίνεται σε κρατικά νοσοκομεία το σύνολο 
της δαπάνης και μέχρι του ποσού των 13.200,00 ευρώ. 

β) για υλικά μιας χρήσης που χρησιμοποιούνται σε ειδι¬ 
κές επεμβάσεις οι δαπάνες καταβάλλονται στο σύνολό 
τους όχι όμως πέρα των 1.175,00 ευρώ. 

γ) για βαλβίδες, κλίπς εγκεφάλου καταβάλλονται οι δαπά¬ 
νες στο σύνολό τους και μέχρι του ποσού των 735,00 ευρώ.» 

3. Τα δύο πρώτα εδάφια της παραγράφου 2 του άρθρου 
7 αντικαθίστανται ως εξής: 

«2. Το Ταμείο συμμετέχει στη δαπάνη της νοσηλείας 
των ασφαλισμένων στο εξωτερικό με ποσοστό 70%. Πά¬ 
ντως η συμμετοχή του Ταμείου δεν μπορεί να ξεπερνά το 
ποσό των 13.200,00 ευρώ, συμπεριλαμβανομένων και 
των μεταμοσχεύσεων. 

Σε περίπτωση επανειλημμένων μεταβάσεων του ασφα¬ 
λισμένου στο εξωτερικό για την ίδια αιτία το συνολικό πο¬ 
σό συμμετοχής του Ταμείου δεν μπορεί να υπερβεί τα 
26.400,00 ευρώ για μια τριετία.» 

4. Η παράγραφος 5 και το δεύτερο και τρίτο εδάφιο της 
παραγράφου 6 του άρθρου 8 αντικαθίστανται ως εξής: 

«5. Η πίστωση για οδοντιατρικές εργασίες σε εξωτερι¬ 
κούς οδοντιάτρους ανέρχεται ετησίως μέχρι 300,00 ευρώ 
για κάθε ασφαλισμένο πρόσωπο και για κάθε επί μέρους 
εργασία, καταβάλλονται οι τιμές που προβλέπονται στο 
εκάστοτε ισχύον κρατικό τιμολόγιο.» 

«6. Το Ταμείο καταβάλλει για ακίνητα μηχανήματα άνω 
και κάτω γνάθου 260,00 ευρώ. Μετά το πέρας των εργα¬ 
σιών και τον τελικό έλεγχο αυτών από την οδοντιατρική 
υπηρεσία, καταβάλλονται άλλες 260,00 ευρώ.» 

5. Οι παράγραφοι 1,2, 3, 4, 5, το πρώτο εδάφιο της πα¬ 
ραγράφου 6, οι παράγραφοι 7, 9,11 του άρθρου 10 αντι¬ 
καθίστανται ως εξής: 

«1. Παρέχεται πίστωση για κάθε άμεσα ασφαλισμένο 
μέχρι 120,00 ευρώ για αγορά διορθωτικών γυαλιών όρα¬ 
σης ή για φακούς επαφής κάθε 3 χρόνια. 

Το ανωτέρω ποσό επιμερίζεται μέχρι 80,00 ευρώ για 


σκελετό και μέχρι 40,00 ευρώ για κρύσταλλα. Ο άμεσα 
ασφαλισμένος μπορεί να πάρει ένα ζευγάρι γυαλιών ή 
φακών επαφής για μακρυά ή για κοντά. 

Παρέχεταιπίστωση σε κάθε έμμεσα ασφαλισμένο μέχρι 
80,00 ευρώ για αγορά διορθωτικών γυαλιών όρασης ή 
φακών επαφής. Ο ασφαλισμένος δικαιούται ένα ζευγάρι 
γυαλιά για μακρυά ή για κοντά. 

Το ποσό επιμερίζεται σε 40,00 ευρώ για αγορά σκελε¬ 
τού και μέχρι 40,ΟΟευρώ για αγορά φακών. Ηπίστωσηπα- 
ρέχεται κάθε 3 χρόνια. 

Πριν από την πάροδο των 3 χρόνων και εφόσον υπάρχει 
αποδεδειγμένη αλλαγή στην όραση του ασφαλισμένου 
είναι δυνατή η κάλυψη της δαπάνης και μέχρι του ποσού 
των 40,00 ευρώ. 

Για τη χορήγηση όλων των πιο πάνω πιστώσεων απαι¬ 
τείται συνταγή θεράποντος οφθαλμιάτρου με τα ακριβή 
στοιχεία μέτρησης της όρασης, θεωρημένη από τον 
οφθαλμίατρο του Ταμείου και απόδειξη του οπτικού κα¬ 
ταστήματος που να αναγράφει αναλυτικά το ποσό της 
αξίας των κρυστάλλων, του σκελετού ή των φακών και το 
όνομα του ασφαλισμένου.» 

2. Παρέχεται ετήσια πίστωση μέχρι 120,00 ευρώ στα μέ¬ 
λη του Ταμείου για την προμήθεια των αναγκαίων ορθο¬ 
πεδικών υποδημάτων, βοηθημάτων, κηλεπιδέσμων και 
λοιπών ορθοπεδικών εφαρμογών. Για τα παραπάνω είδη 
αποδίδεται το ποσό που καθορίζεται κάθε φορά από τον 
πίνακα τιμών και ορθοπεδικών ειδών του Ε.Ι.Α.Α. που 
εγκρίνεται από τον Υπουργό Υγείας και Πρόνοιας. 

Ειδικά γιατα ανήλικα μέλη του Ταμείου καιλόγωτης φυ¬ 
σικής σωματικής αναπτύξεως δεν ισχύει περιορισμός της 
αντικαταστάσεως σε ετήσια βάση, όσον αφορά τα υπο¬ 
δήματα και τα πέλματα. 

Παρέχεται επίσης πίστωση μέχρι 740,00 ευρώ για την 
προμήθεια τεχνητών μελών, ορθοπεδικών μηχανημάτων 
και λοιπών βοηθητικών μέσων, ανά διετία. Για τα παραπά¬ 
νω αποδίδεται το ποσό που καθορίζεται κάθε φορά από 
τον πίνακα τιμών και ορθοπεδικών ειδών του ΕΙΑΑ που 
εγκρίνεται από τον Υπουργό Υγείας και Πρόνοιας και μέ¬ 
χρι του ανωτέρω ποσού. Για όσα είδη δεν περιλαμβάνο¬ 
νται στον εν λόγω πίνακα ο ασφαλισμένος συμμετέχει με 
ποσοστό 50% και το Ταμείο δεν καταβάλλει πλέον του πο¬ 
σού των 1.470,00 ευρώ. 

3. Παρέχεται ατομική πίστωση μέχρι 350,00 ευρώ για 
προμήθεια ακουστικού μηχανήματος στους ασφαλισμέ¬ 
νους που πάσχουν από βαρυκοϊα κάθε 3 χρόνια. Η επι¬ 
σκευή επιβαρύνει τον ίδιο τον ασφαλισμένο. Ειδικά για 
ασφαλισμένα τέκνα μέχρι 20 ετών το Ταμείο αποδίδει μέ¬ 
χρι 660,00 ευρώ ανά διετία. 

4. Παρέχεται ατομική πίστωση στα μέλη μέχρι 250,00 
ευρώ για αγορά τεχνητού μαστού μετά από μαστεκτομή. 

5. Παρέχεται εφάπαξ πίστωση 175,00 ευρώ στους 
ασφαλισμένους, για την προμήθεια περρούκας μετά από 
πτώση του τριχωτού της κεφαλής εξ'αιτίας χημειοθερα¬ 
πείας ή παθολογικής αιτίας. 

6. Το Ταμείο χορηγείτο αναλώσιμο υγειονομικό υλικό 
με συμμετοχή των ασφαλισμένων 25% και μέχρι του πο¬ 
σού των 1.025,00 ευρώ. 

7. Το Ταμείο χορηγεί σύριγγες ινσουλίνης καιταινίες με- 
τρήσεως σακχάρου με συμμετοχή 50% στη δαπάνη αγο¬ 
ράς τους. Συσκευές μέτρησης σακχάρου χορηγούνται 
στα παιδιά που πάσχουν από σαγχαρώδη διαβήτη και 
στους ενήλικες ινσουλινοεξαρτώμενους. Σε αυτή την πε¬ 
ρίπτωση, καταβάλλεται το 50% της δαπάνης αγοράςτους 
και μέχρι 145,00 ευρώ. 

9. Σε περίπτωση μόνιμης ή παροδικής κατακλίσεως του 
ασφαλισμένου, το Ταμείο καταβάλλει το 100% της δαπά¬ 
νης αγοράς ή μίσθωσης αεροστρώματος κατακλίσεως 
και μέχρι του ποσού των 320,00 ευρώ για την περίπτωση 
της αγοράς ή 18,00 ευρώ την ημέρα σε περίπτωση μι¬ 
σθώσεως και μέχρι 20 ημέρες κατ'ανώτατο όριο. 

11. Οσα σύγχρονα θεραπευτικά μέσα δεν προβλέπονται 
από τις προηγούμενες παραγράφους χορηγούνται από το 
Ταμείο με γνωμάτευση ιατρού, Δ/ντή κρατικού νοσοκομεί¬ 
ου της ειδικότητας της πάθησης και ύστερα από έγκριση 
της Υγειονομικής Υπηρεσίας του Ταμείου. Το Ταμείο συμ¬ 
μετέχει με ποσοστό 50% και μέχρι τις 1.615,00 ευρώ.» 

6. Το δεύτερο εδάφιο της παραγράφου 1 και η παρά¬ 
γραφος 2 του άρθρου 11 με τίτλο «Α Βοήθημα τοκετού», 
το τρίτο εδάφιο της παραγράφου 1 και η παράγραφος 2 
του ίδιου άρθρου με τίτλο «Β Επίδομα κύησης και λοχεί¬ 
ας» αντικαθίστανται ως εξής: 

«1. Το ποσό του βοηθήματος τοκετού που καταβάλλει 
το Ταμείο ανέρχεται στις 880,00 ευρώ και σε περίπτωση 
γεννήσεως διδύμων το ποσό αυξάνεται κατά 50% και τρι¬ 
δύμων κατά 100%. 

2. Σε περίπτωση καισαρικής τομής, το Ταμείο καταβάλ¬ 
λει βοήθημα τοκετού 440,00 ευρώ και επιπλέοντην δαπά¬ 
νη νοσηλείας της ασφαλισμένης βάσει κρατικού τιμολο¬ 
γίου αφού προσκομίσει βεβαίωση του μαιευτηρίου εντός 
30 ημερών από την έξοδό της ότι πραγματοποιήθηκε και¬ 
σαρική τομή μαζί με τις πρωτότυπες αποδείξεις πληρω¬ 
μής των δαπανών. 

1. Το ποσό του επιδόματος κύησης και λοχείας ανέρχε¬ 
ται στα 470,00 ευρώ πριν από τον τοκετό και στα 470,00 
ευρώ μετά τον τοκετό. 

2. Σε περίπτωση ανωμάλου κυήσεως το Ταμείο κατα¬ 
βάλλει στις άμεσα ασφαλισμένες δικηγόρους και ασκού¬ 
μενες δικηγόρους, ελεύθερους επαγγελματίες εφόσον 
παραμείνουν εντός νοσηλευτικού ιδρύματος, επίδομα, το 
ποσό του οποίου ανέρχεται ημερησίως στις 14,00 ευρώ 
και για όσο διάστημα παραμείνει η ασφαλισμένη στο νο¬ 
σοκομείο.» 

7. Οι περιπτώσεις 1 και 2 του τρίτου εδαφίου του άρ¬ 
θρου 12 αντικαθίστανται ως εξής: 

«1) Για μεν τους έγγαμους δικηγόρους σε 14,00 ευρώ 
τηνημέρα και για τους άγαμους σε12,00 ευρώ την ημέρα, 
εφόσον αυτοί νοσηλεύονται σε θεραπευτήριο. 

2) Για τους έγγαμους δικηγόρους σε 12,00 ευρώ την 
ημέρα και για τους άγαμους σε 8,00 ευρώ τηνημέρα, εφό¬ 
σον νοσηλεύονται στο σπίτι.» 

8. Το δεύτερο και το πέμπτο εδάφιο του άρθρου 16 αντι¬ 
καθίστανται ως εξής: 

«Το ποσό των εξόδων κηδείας ανέρχεται σε 1.100,00 ευ¬ 
ρώ για τους άμεσα ασφαλισμένους δικηγόρους και σε 
660,00 ευρώ για τα ασφαλισμένα μέλη της οικογένειας 
τους. 

Σε περίπτωση θανάτου του εν ενεργεία δικηγόρου στο 
εξωτερικό το Ταμείο καταβάλλει έξοδα ταριχεύσεως και 
μεταφοράς της σορού μέχρι του ποσού των 880,00 ευρώ 
κατόπιν προσκομίσεως δικαιολογητικών επίσημα μετα¬ 
φρασμένων και θεωρημένων.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 


Αριθ. 373/Φ.2 (7) 

Τροποποίηση της Κοινής Υπουργικής Απόφασης των 
Υπουργών Εσωτερικών Δημοσίας Διοίκησης και Απο¬ 
κέντρωσης, Οικονομίας και Οικονομικών, Μεταφορών 
και Επικοινωνιών για την σύσταση της Ειδικής Υπηρε¬ 
σίας Διαχείρισης του Επιχειρησιακού Προγράμματος 
«Σιδηρόδρομοι, Αεροδρόμια, Αστικές Συγκοινωνίες» 
στο Υ.Μ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 4, 5, 6 και 7 παρ. 1 και 2 του Ν. 2860/2000 
(ΦΕΚ 251/Α/14.11.2000) «Διαχείριση, Παρακολούθηση 
και Έλεγχος του Κοινοτικού Πλαισίου Στήριξης». 

2. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ 154/Α) και τροποποιή¬ 
θηκε με το άρθρο 1 παρ. 2ατου Ν. 2469/97 (ΦΕΚ38/Α). 

3. Τον Κανονισμό (ΕΚ) 1260/99 του Συμβουλίου της 
21.6.1999. 

4. Την Απόφαση της Επιτροπής των ΕΚ με αριθμό Νο 
2000 ΟΒ 161 ΡΟ 019/9.4.2001, μετηνοποίαεγκρίθηκετο 
Επιχειρησιακό Πρόγραμμα «Σιδηρόδρομοι, Αεροδρόμια, 
Αστικές Συγκοινωνίες». 

5. Το Π.Δ. 293/99 «Οργανισμός Υπουργείου Μεταφο¬ 
ρών και Επικοινωνιών (ΦΕΚ 263/τ. Α/26.11.2000) όπως 
ισχύει σήμερα. 

6. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας (Φ.Ε.Κ. 165/Α/14.7.2000), της παρ. I του 
άρθρου 7. 

7. Το Π.Δ. 81 (Φ.Ε.Κ. 57/τ. Α/21.3.2002) για την συγχώ¬ 
νευση των Υπουργείων Εθν. Οικονομίας και Οικονομικών, 
στο Υπουργείο Οικονομίας και Οικονομικών. 

8. Το Π.Δ. 50/2001 (Φ.Ε.Κ. 39/τ.Α/5.3.2001) «Καθορι¬ 
σμός προσόντων διορισμού σε θέσεις φορέων του δημο¬ 
σίου τομέα» και ειδικότερα τα άρθρα, 6,14, 26. 

9. Της 1065956/863/Α0006/15.7.2003 (Φ.Ε.Κ. 985/Β/ 

16.7.2003) Κοινής Απόφασης του Πρωθυπουργού καιτου 
Υπουργού Οικονομίας και Οικονομικών όπως τροποποιή¬ 
θηκε με την 1070915/952/Α0006/31.7.2003 (Φ.Ε.Κ. 1073/Β/ 

1.8.2003) . 

10. Την Ρ1/77900/1246/8.12.2000 Κοινή Απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Εθνικής Οικονομίας και Οικονομικών και Μετα¬ 
φορών και Επικοινωνιών (Φ.Ε.Κ. 4/τ.Β/9.1.2001) με την 
οποία συνιστάται στο Υπουργείο Μεταφορών και Επικοι¬ 
νωνιών ειδική υπηρεσία με τίτλο «Υπηρεσία Διαχείρισης 
Επιχειρησιακού Προγράμματος Σιδηρόδρομοι, Αερο¬ 
δρόμια, Αστικές Συγκοινωνίες». 

11. Την 185/Φ.2/29.1.2003 (Φ.Ε.Κ 126/τ.Β/7.2.2003) Κοι¬ 
νή Απόφαση των Υφυπουργών Οικονομίας και Οικονομι¬ 
κών, των Υπουργών Εσωτερικών Δημόσιας Διοίκησης και 
Αποκέντρωσης, Μεταφορών και Επικοινωνιών με την 
οποία τροποποιήθηκε η Ρ 1/77900/1246/8.12.2000 κοινή 
υπουργική απόφαση. 

12. Την ανάγκη αποτελεσματικότερης υποστήριξης της 
λειτουργίας της Ειδικής Υπηρεσίας Διαχείρισης του Επι¬ 
χειρησιακού Προγράμματος «Σιδηρόδρομοι, Αεροδρό¬ 
μια, Αστικές Συγκοινωνίες». 

13. Το γεγονός ότι, από τις διατάξεις της παρούσας που 
προκαλείται σε βάρος του κρατικού προϋπολογισμού δα- 

πάνη ύψους 2.500 ΕΥΡΩ περίπου, ετησίως, η οποία θα αντι- 
μετωπισθεί από τον προϋπολογισμό δημοσίων επενδύσε¬ 
ων (Π.Δ.Ε.). Επίσης προκαλείται σε βάρος του προϋπολο¬ 
γισμού της Μ.Ο.Δ. Α.Ε. ενδεχόμενη ετήσια δαπάνη, ύψους 
680 ΕΥΡΩ περίπου, στην Ειδική Υπηρεσία του Υπουργείου 
Μεταφορών και Επικοινωνιών, στην περίπτωση που οι θέ¬ 
σεις προσωπικού της προαναφερόμενης Ειδικής Υπηρε¬ 
σίας καλυφθούν με προσλήψεις, αποφασίζουμε: 

Τροποποιούμε την Ρ1/77900/1246/8.12.2000 Κοινή 
Απόφαση μας όπως αυτή τροποποιήθηκε με την 185/Φ.2/ 
29.1.2003 όμοια ως ακολούθως: 

Η παράγραφος 2 του άρθρου 4 τροποποιείται ως εξής: 

«2. Το προσωπικό της Υπηρεσίας Διαχείρισης Επιχειρη¬ 
σιακού Προγράμματος Σιδηρόδρομοι, Αστικές Συγκοινω¬ 
νίες, Αεροδρόμια αποτελείται από 28 άτομα έκτων οποίων 
δύο τουλάχιστον στο ΟΠΣ, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 22 άτομα. 

Β. Κατηγορία Τεχνολογικής Εκπαίδευσης, 3 άτομα. 

Γ. Κατηγορία Δευτεροβάθμιας Εκπαίδευσης, 2 άτομα. 

Δ. Κατηγορία Υποχρεωτικής Εκπαίδευσης, 1 άτομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 
-♦- 

Αριθ. 17883/2003 (8) 

Σύσταση ενιαίου νομικού προσώπου με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) Δήμου Αχινού» στο Δήμο Αχινού Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Την 5631/26.7.2000 (ΦΕΚ1339/Β/2000) απόφασή μας 
Ορισμός εισηγητών και μεταβίβαση εξουσίας υπογρα¬ 
φής «Με εντολή Γ ενικού γραμματέα». 

3. Τις 2285/22.2.2000, 4686/15.5.2003 και 13982/ 
25.10.1999 αποφάσεις μας με τις οποίες συστάθηκαν ίδια 
νομικά πρόσωπα δημοσίου δικαίου με τις επωνυμίες «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. Αχι¬ 
νού», «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
Δ.Δ. Λευκότοπου» και «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ Δ.Δ. Σιτοχωρίου» αντίστοιχα. 

4. Την 238/2003 απόφαση του Δημοτικού Συμβουλίου 
Αχινού περί συγχώνευσης Ν.Π.Δ.Δ. (ΚΑΠΗ) και σύσταση 
ίδιου νομικού προσώπου δημοσίου δικαίου με την επωνυ¬ 
μία «Κέντρο Ανοιχτής Προστασίας Ηλικιωμένων (ΚΑΠΗ) 
Δήμου Αχινού», αποφασίζουμε: 

1. Συγχωνεύουμε τα νομικά πρόσωπα του Δήμου Στρυ- 
μονικού με τις επωνυμίες «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. Αχινού», «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΔ Λευκότο¬ 
που» και «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΔΔ Σιτοχωρίου» σε ένα νομικό πρόσωπο και συστή- 
μουμε στο Δήμο Αχινού νομικό πρόσωπο δημοσίου δικαί¬ 
ου με την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 


ΗΛΙΚΙΩΜΕΝΩΝ Δ. Αχινού», το οποίο διέπεται από τις δια- 
τάξειςτου άρθρου 203του Π.Δ/τος 410/1995. 

2. Σκοπός του Νομικού Προσώπου ,που συνίσταται σε 
παροχή εξωϊδρυματικής προστασίας ηλικιωμένων, είναι: 

α) Η παροχή σε ηλικιωμένα άτομα ιατρικής φροντίδας , 
φαρμακευτικής περίθαλψης, φυσιοθεραπείας και εργοα¬ 
πασχόλησης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολογι¬ 
κούς χώρους, προβολή ταινιών, μουσική, συνεστιάσεις). 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) Απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

4. Πόροι του Νομικού Προσώπου είναι: 

α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Αχινού. 

β) Ετήσια επιχορήγηση του Δήμου Αχινού ποσού 
20.000,00 ευρώ, που μπορεί να αυξάνεται ανάλογα με τις 
ανάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από συμβολική συμμετοχή των μελών του. 

ε) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

στ) Πρόσοδοι από τη δική του περιουσία και 

ζ) Κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με 
απόφαση του Δημοτικού Συμβουλίου σύμφωνα με τις δια- 
τάξειςτου άρθρου 203του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Αχινού δαπά¬ 
νη ύψους 20.000,00 ευρώ για το έτος 2003 και για κάθε 
ένα από τα επόμενα οικονομικά έτη. Η αντιμετώπιση της 
εν λόγω δαπάνης θα γίνει με την εγγραφή ισόποσης πί¬ 
στωσης στον προϋπολογισμό του οικ.έτους 2003 κατόπιν 
αναμορφώσεως και για τα επόμενα οικονομικά έτη θα 
γράφεται ισόποση πίστωση στον προϋπολογισμό του Δή¬ 
μου Αχινού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 29 Ιανουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 21488 (9) 

Σύσταση Νομικών Προσώπων στον Δήμο Βάμουτου Νομού 
Χανιών με την επωνυμία α) Σχολική Επιτροπή Γ υμνασίου 
- Λυκείου Βάμου, β) Σχολική Επιτροπή δημοτικού σχο¬ 
λείου Βάμου, γ) Σχολική Επιτροπή Νηπιαγωγείου Βάμου 
δ) Σχολική Επιτροπή Νηπιαγωγείου Γαβαλοχωρίου και 
ε) Σχολική Επιτροπή Νηπιαγωγείου Πλάκας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Της παραγρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές δια¬ 
τάξεις» (τ.Α 110) και 

β) του άρθρου 203 του δημοτικού και κοινοτικού Κώδι¬ 
κα Π.Δ. 410/95. 

2. Την 3998/30.4.99 απόφασή μας όπως τροποποιήθη¬ 
κε με την 973/4.2.2003 νεώτερή μας. 

3. Την 88/2003 απόφαση του δημοτικού συμβουλίου 
του Δήμου Βάμου για σύσταση σχολικών επιτροπών. 

4. Τις δ/ξειςτου Ν. 2503/97 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

5. Την 6730/12.8.2003 (ΦΕΚ 1288/Β/2003) απόφαση 
Γ εν. Γ ραμματέα Περιφέρειας «περί ορισμού εισηγητών 
και μεταβίβαση εξουσίας υπογραφής», αποφασίζουμε: 

1. Συστήνουμε στον Δήμο Βάμου του Νομού Χανίων Νο¬ 
μικά Πρόσωπα με την επωνυμία: 

α) Σχολική Επιτροπή Γ υμνασίου - Λυκείου Βάμου, 
β) Σχολική Επιτροπή Δημοτικού σχολείου Βάμου 
γ) Σχολική Επιτροπή Νηπιαγωγείου Βάμου 
δ) Σχολική Επιτροπή Νηπιαγωγείου Γαβαλοχωρίου και 
ε) Σχολική Επιτροπή Νηπιαγωγείου Πλάκας. 

2. Σκοπός των Νομικών Προσώπων είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για επισκευή και συντήρηση τον 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον οργανισμό σχολικών κτιρίων των σχολεί¬ 
ων με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο για την 
στήριξη της διοικητικής λειτουργίας των σχολικών μονάδων. 

3. Πόροι των Νομικών Προσώπων είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την υπηρεσία του. 

4. Τα Νομικά Πρόσωπα διοικούνται από συμβούλιο που 
ορίζεται με απόφαση του δημοτικού συμβουλίου, σύμ¬ 
φωνα με τις δ/ξειςτου άρθρου 203 του Π.Δ. 410/95 «περί 
Δ.Κ.Κ.» και του Ν. 1894/90, η θητεία των οποίων ακολου¬ 
θεί την θητεία του δημοτικού συμβουλίου. 


5. Η εκπροσώπηση των Νομικών Προσώπων στα δικα¬ 
στήρια και σε κάθε άλλη αρχή γίνεται από τον Πρόεδρο και 
όταν αυτός απουσιάζει ή κωλύεται από τον Αντιπρόεδρο. 

6. Με την απόφαση αυτή καταργείται η Σχολική Επιτροπή 
Γ υμνασίου - Λυκείου, δημοτικού σχολείου και νηπιαγωγείων 
Βάμου - Πλάκας και Γ αβαλοχωρίου την οποία είχαμε συστή¬ 
σει με τις 3998/30.4.99 και 973/4.2.2003 αποφάσεις μας. 

Από τις δ/ξεις της απόφασης αυτής προκαλείται δαπά¬ 
νη σε βάρος του προϋπολογισμού του Δήμου για το έτος 
2003 και για τα επόμενα έτη, το ύψος της οποίας δεν μπο¬ 
ρεί να προσδιοριστεί και εξαρτάται από το ύψος της επι¬ 
χορήγησης του Δήμου προς τα Νομικά Πρόσωπα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 29 Ιανουάριου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-Φ- 

Αριθ. 354 (10) 

Διόρθωση της 4321/12.12.2002 απόφασης 
Νομάρχη Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις: 

α) Του άρθρου 15 του Ν.Δ. 2535/53. 

β) Του άρθρου 94/93 Π.Δ. «περί καθορισμού αρμοδιο¬ 
τήτων που διατηρούνται από τον Υπουργό Γεωργίας». 

γ) Του Ν. 2240/94. 

δ) Του άρθρου 10 παρ. 8 του Ν. 2503/97 «Περί καθορι¬ 
σμού αρμοδιοτήτων των Νομαρχών επί θεμάτων Αγροτι¬ 
κής Νομοθεσίας». 

2) Τον Οργανισμό της Νομαρχιακής Αυτοδιοίκησης 
Θεσ/νίκης, όπως ισχύει σήμερα. 

3) Την 10/1667/22.1.2003 απόφασή μας με την οποία 
εξουσιοδοτείται ο Βοηθός Νομάρχης Μπίκος Ιωάννης να 
υπογράφει πράξεις και έγγραφα με «Εντολή Νομάρχη». 

4) Τις γενικές αρχές του Διοικητικού Δικαίου που αφο¬ 
ρούν διόρθωση, τροποποίηση, ανάκληση κ.λ.π. Διοικητι¬ 
κών Πράξεων. 

5) Την 4321/12.12.2002 απόφασή μας με την οποία με¬ 
ταβιβάσθηκαν μεταξύ άλλων τα αριθμ. 241 και 29 οικόπε¬ 
δα στο Νομικό Πρόσωπο του Δήμου Εγνατίας και τα οποία 
εκ παραδρομής (αντιγραφικό λάθος) γράφτηκαν λανθα¬ 
σμένα τα Ο.Τ. των παραπάνω οικοπέδων, αποφασίζουμε: 

Διορθώνουμε την 4321/12.12.2002 απόφαση Νομάρχη 
Θεσσαλονίκης ως προς τα λανθασμένα Ο.Τ. των παρακά¬ 
τω οικοπέδων για τον λόγο που αναγράφονται στο σκε¬ 
πτικό της παρούσης ως εξής: 

Από το λάθος: 

«Ο.Τ. 250 αριθμ. οικ. 241 έκταση 430 τ.μ. 

Ο.Τ. 3 αριθμ. οικ. 29 έκταση 530 τ.μ.» 

Στο σωστό: 

«Ο.Τ. 25α αριθμ. οικ. 241 έκταση 430 τ.μ. 

Ο.Τ. 4 αριθμ. οικ. 29 έκταση 530 τ.μ.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Φεβρουάριου 2004 
Με εντολή Νομάρχη 
Ο Βοηθός Νομάρχης 
ΙΩΑΝΝΗΣ ΜΠΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




